Ο **Σπύρος Νικολαΐδης** (Θεσσαλονίκη, 26 Φεβρουαρίου 1994) είναι Έλληνας ηθοποιός, ευρύτερα γνωστός για τους πρωταγωνιστικούς ρόλους του στις σειρές *8 λέξεις* και *Η Γη της Ελιάς* σε Ελλάδα και Κύπρο. Εργάζεται ως μοντέλο παγκοσμίως και είναι Brand Ambassador γνωστών επωνυμιών. Κάτοχος του τίτλου Mister Hellas 2020 στα Εθνικά Καλλιστεία Star & Mister GS Hellas. Έχει υπάρξει πρωταθλητής στις πολεμικές τέχνες και κάτοχος τίτλων στο Kickboxing.

Βιογραφία
---------

Σε νεαρή ηλικία, ξεκίνησε να ασχολείται με τις πολεμικές τέχνες και συγκεκριμένα με το Kickboxing. Στην ηλικία των 22 είχε ήδη κατακτήσει δύο πανευρωπαΐκούς τίτλους και έξι πανελλήνιους στη κατηγορία του. Στα 23 του χρόνια αποφοίτησε από το Πανεπιστήμιο Ελλάδος όπου σπούδασε Διοίκηση Επιχειρήσεων και κατά τη διάρκεια των σπουδών του ξεκίνησε την δική του διαφημιστική εταιρία. Μεγαλώνοντας μετακόμισε στο Λος Άντζελες όπου και έκανε σπουδές υποκριτικής.

Καριέρα
-------

Σε ηλικία μόλις 16 ετών ξεκίνησε την καριέρα του στο μόντελινγκ όπου έκανε την πρώτη του καμπάνια εσωρούχων. Για πολλά χρόνια ήταν το πρόσωπο πολλών brand και γνωστών σχεδιαστών στις καμπάνιες τους αλλά και σε fashion shows στην Ελλάδα όπως Λάκης Γαβαλάς, Μιχάλης Ασλάνης κ.ά.

Εργάστηκε ως μοντέλο γενικότερα στην Ευρώπη όπου και βρέθηκε brand ambassador της Diesel. Στα 24 ξεκίνησε την δική του επωνυμία ρούχων και κοσμημάτων με ονομασία "Nikolais" από το επίθετο του.

Μετακόμισε στο Λος Άντζελες, επιδιώκοντας καριέρα ως ηθοποιός. Ήταν ο μοναδικός άντρας και πρώτος Έλληνας που περπάτησε στο fashion show του σχεδιαστή Michael Costello στο LA Fashion Week.

Τη σεζόν 2019-2020 συμμετείχε στα Εθνικά Καλλιστεία GS HELLAS, όπου κατέκτησε την πρώτη θέση και τον τίτλο του Mister Hellas 2020.

Συμμετείχε στο ριάλιτι *My Style Rocks*, ως ο πρώτος άνδρας συμμετέχοντας και έφτασε μέχρι τον τελικό, κερδίζοντας την 5η θέση.

Ως ηθοποιός έχει πρωταγωνιστήσει στις ελληνικές σειρές *8 λέξεις* και *Η γη της ελιάς* σε σκηνοθεσία του Ανδρέα Γεωργίου.

Φιλμογραφία
-----------

### Τηλεόραση

| Έτος | Τίτλος προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2020 | Εθνικά Καλλιστεία | OPEN BEYOND | Ο ίδιος | Μίστερ Ελλάς |
| 2020 | My Style Rocks | ΣΚΑΪ | Ο Ίδιος | Διαγωνιζόμενος - Φιναλίστ - 5η θέση |
| 2019-2020 | 8 λέξεις | Άλκης Λυμπέρης | Βασικό καστ |
| 2021-2022 | Η Γη της Ελιάς | MEGA | Δημήτρης Καπράλος | Πρωταγωνιστικός Ρόλος |
| 2022 | The Amazing Race Australia | Network 10 | God Poseidon | Greeter |
| 2022 | Ο ίδιος | Παρουσίαση |

### Βιντεοκλίπ

| Έτος | Τίτλος | Ερμηνεία |
| --- | --- | --- |
| 2020 | "Σε Όποιον Αρέσω" | Καίτη Γαρμπή |

Παραπομπές
----------

1. ↑  «Η Γη της Ελιάς». *MEGA TV*. 20 Αυγούστου 2021. Ανακτήθηκε στις 15 Δεκεμβρίου 2021.
2. ↑  Team, Gossip-tv (21 Νοεμβρίου 2021). «Σπύρος Νικολαϊδης: Η ηλικία, το ύψος και ο ρόλος του στη «Γη της Ελιάς»». *Gossip-tv.gr*. Ανακτήθηκε στις 8 Ιανουαρίου 2022.
3. ↑  «Σπύρος Νικολαΐδης : Ο Δημήτρης της Γης της Ελιάς, η ηλικία και οι σπουδές στην Αμερική». .
4. ↑  «Σπύρος Νικολαΐδης: Η ηλικία, οι σπουδές, το ύψος, το My Style Rocks, το Instagram και ο βασικός ρόλος στη "Γη της ελιάς"». .
5. ↑  «Σπύρος Νικολαΐδης: Έχει ασχοληθεί με το μόντελινγκ από την ηλικία των 16 ετών, ενώ έχει τη δική του σειρά ρούχων, κοσμημάτων και αξερουάρ.». .
6. ↑  «Σπύρος Νικολαΐδης – Ο κούκλος «σύντροφος» της Άντζελας Γκερέκου στη «Γη της Ελιάς» μιλάει για το σίριαλ, το φλερτ & τα… περίεργα μηνύματα που δέχεται στα social». .
7. ↑  Team, HappyTv (9 Νοεμβρίου 2020). «Σπύρος My style rocks: Βιογραφικό και ηλικία». *HappyTv.gr*. Ανακτήθηκε στις 8 Ιανουαρίου 2022.
8. ↑  «Σπύρος Νικολαΐδης, ο πιο όμορφος άνδρας της Ελλάδας». .
9. ↑  «Σπύρος Νικολαΐδης: Το νέο πρόσωπο στις «8 Λέξεις» και η πρόταση για το Bachelor». *ΕΘΝΟΣ*. Ανακτήθηκε στις 8 Ιανουαρίου 2022.
10. ↑  Γη της Ελιάς